作者：陈允平
词牌/韵律：尉迟杯

paragraphs: 长亭路。
望渭北、漠漠春天树。
殷勤别酒重斟，明日相思何处。
晴丝扬暖，芳草外、斜阳自南浦。
望孤帆、影接天涯，一江潮带愁去。
回首杜若汀州，叹泛梗飘萍，乍散还聚。
满径残红春归后，犹自有、杨花乱舞。
怅金徽、梁尘暗锁，算谁是、知音堪共语。
尽天涯、梦断东风，彩云鸾凤无侣。